de
hors
alt i
Vander questien en stoote die op heden bijden raide vander stadt
comen es tusschen henricke vekenstijl ter eender en jane zoeten ter
ande die aldair copareerde met meesten peten va s peters zijne
maech en vriendt ter ande zijden Aldair de selve henr te kynen
gaf hoe dat in tijden voirled nae der aflivicheyt henr va daelhem
meye te herent heverle en zijnder weerdynen geheete mariesuster
des voirs henr vekenstijl achter bleven was seke lant gecome
vand zijden des voirs henr gelegen te hent omtr drie dach
dwelc de rintmeester van des stadt doen ttijt wesen te weten
phs vand nuwenhove uutgegeve hadde en vercocht den selven
jane zoeten voir seke schult die de voirs henr va daelhem
onsen gened hee sculdich was inder maten de brieve vand
guedigen voirs dat uutwesen dwelc hij sustineerde alsoe
met behoiren want de goeden comen waren va zijne ouders en
op he alsoe verstorve bijder aflivich zijnder suster voirs Oec
soe boet hij te thoenen dat de selve jan zoeten nae der hant
he tselve goet overgegeve hadde niet wederstaen des dairaf
geschiet was voir de bleigen van twee jaen die vand selve
gronde comen mochte en des soude de voirs guedige te nyeute
gedaen wordden met meer woirden hem des gedragen totten
gheven die dover geweest hadden dair dese concordie bij hem
gesloten wert hopen dat de voirs jan mits desen afdoen soude
alsulcken pcedue als hij bove tegen he begonen hadde voir den raide
en dat hij ogemoyt bliven soude int goet voirs dwelc hij besat
opden dach va heden hem des gedragen totten rechte dair tege jan
zoeten dede seggen dat hij he hielt aen zijn guedige en ontkinde
den selven henr tghene des hij voe vhaelt hadde hopen dat
hij zijn recht volgen soude want onse gened hoe he warant
was ter plaetsen dair hij dat begonen hadde boven en beliefde
henr dair yet tegen te seggen dat hij dat dair seggen mochte
met meer reden luttel dienen hem des getroesten totten rechte
dair op de stadt gelet hebben heeft den selve ptien uutgesproken
en getmineert dat de voirs jan zoeten zijn recht volgen mochte
ter plaetsen dair dat behoirt dair de goede gelegen zijn aegaen
den pncipalen en geliefde henr oic yet te volgen uut saken
va geloften oft anderssins vasgheens des bij he voe vhaelt
was dat hij dat doen mach voir meye en scepen va loeven
alhier in consilio opid novcbr xxiiii